CELEX: 32010D0122
Language: el
Date: 2010-02-25 00:00:00
Title: 2010/122/: Απόφαση της Επιτροπής, της 25ης Φεβρουαρίου 2010 , για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά μία εξαίρεση για χρήση του καδμίου [κοινοποιηθείσα υπό τον αριθμό Ε(2010) 1034] (Κείμενο που παρουσιάζει ενδιαφέρον για τον ΕΟΧ)

26.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 49/32
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Φεβρουαρίου 2010
   για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά μία εξαίρεση για χρήση του καδμίου
   [κοινοποιηθείσα υπό τον αριθμό Ε(2010) 1034]
   (Κείμενο που παρουσιάζει ενδιαφέρον για τον ΕΟΧ)
   (2010/122/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Η οδηγία 2002/95/ΕΚ υποχρεώνει την Επιτροπή να επιφέρει τις τροποποιήσεις που είναι αναγκαίες για την προσαρμογή στην επιστημονική και τεχνική πρόοδο του πίνακα εφαρμογών οι οποίες εξαιρούνται των απαιτήσεων του άρθρου 4 παράγραφος 1 της εν λόγω οδηγίας.
            
         
               (2)
            
            
               Δεν είναι ακόμη τεχνικώς εφικτή η υποκατάσταση του καδμίου σε II-VI LED διόδους εκπομπής φωτός μετατροπής χρώματος χωρίς να μειώνονται σημαντικά οι επιδόσεις. Ως εκ τούτου, ορισμένα υλικά και μέρη που περιέχουν κάδμιο πρέπει να εξαιρεθούν της απαγόρευσης. Ωστόσο, εξελίσσεται η έρευνα στην απηλλαγμένη καδμίου τεχνολογία και αναμένεται η προσφορά υποκατάστατων το αργότερο εντός τεσσάρων ή πέντε ετών το αργότερο.
            
         
               (3)
            
            
               Συνεπώς, η οδηγία 2002/95/ΕΚ θα πρέπει να τροποποιηθεί αναλόγως.
            
         
               (4)
            
            
               Σύμφωνα με το άρθρο 5 παράγραφος 2 της οδηγίας 2002/95/ΕΚ, η Επιτροπή συμβουλεύθηκε τα ενδιαφερόμενα μέρη.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της οδηγίας 2002/95/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Φεβρουαρίου 2010.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 37 της 13.2.2003, σ. 19.
   
      (2)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ
      Στο παράρτημα της οδηγίας 2002/95/ΕΚ προστίθεται το ακόλουθο σημείο 39:
      
         
                     «39.
                  
                  
                     Κάδμιο σε II-VI LED μετατροπής χρώματος (< 10 μg Cd ανά mm2 φωτοεκπέμπουσας επιφάνειας) προς χρήση σε συστήματα στερεάς κατάστασης για φωτισμό και απεικόνιση μέχρι την 1η Ιουλίου 2014».